text: 23 km tæpper til Haiti
  04 februar 2010 kl. 11.32
  Tre lastbiler blev torsdag fyldt med 23 kilometer tæpper og soveposer på Jysk' kæmpelager i Uldum. Tæpperne og soveposerne skal til SOS-børnebyerne i Haiti.
  Dyne-Larsen - ejer Lars Larsen - donerede over en million kroner til Danmarksindsamlingen. De ti tons nødhjælp, som sendes fra Uldum, kommer oveni. De mange tæpper og soveposer har en værdi på 1,1 mio. kr. 
  - Nødhjælpen fra JYSK er den største donation af varer i Jysks historie, fortæller virksomhedens kommunikationschef, Jonas Schrøder.
  Tæpper og soveposer kørs til Frankfurt i Tyskland. Her har SOS-Børnebyerne valgt at samle nødhjælpen til Haiti.
  